Obavijest za studente dvopredmetnih studija

o upisu u ak. god. 2020./2021.

i upisu obveznih i izbornih kolegija putem Studomata

**Upis u ak. god. 2020./2021. počinje 25. rujna 2020., a završava 23. listopada 2020. i obavljati će se ONLINE za sve studente koji imaju e-indeks (iksicu), a studenti koji imaju indeks mogu doći osobno u Referadu ili se javiti online prema uputama kako je navedeno u daljnjem tekstu.**

Upis se obavlja sljedećim redoslijedom:

1. Upis obveznih i izbornih kolegija putem Studomata

od 25. rujna 2020. do 11. listopada 2020. - kolegiji se upisuju u skladu s redovima predavanja matičnog studija

1. Nakon upisa kolegija na Studomatu potrebno se je javiti putem e-maila djelatnicama u Referadi i to od 25. rujna do 23. listopada 2020., a koje će vam poslati uplatnicu za upisninu i školarinu (ako je plaćate):

* za ponavljače 1. godine preddiplomskog studija – Ana Kusik ([akusik@unizd.hr](mailto:akusik@unizd.hr))
* za 2. i 3. godinu te apsolvente preddiplomskih studija – Elvira Hromin ([ehromin@unizd.hr](mailto:ehromin@unizd.hr))
* za diplomski studij – Ljerka Morović ([lmorovic@unizd.hr](mailto:lmorovic@unizd.hr))

Za upis u ak. god. 2020./2021. iz Sveučilišne knjižnice potrebno je poslati/donijeti potvrdu da su vraćene sve knjige.

Studenti koji imaju indeks, a upisuju ponavljanje 1. godine te 2. ili 3. godinu preddiplomskog studija mogu doći osobno u Referadu potvrditi upis, a nakon što su upisali kolegije putem Studomata. Mogu i poslati indeks preporučeno poštom na adresu: Sveučilište u Zadru, Referada, Ruđera Boškovića 5/1, 23000 Zadar, s naznakom: za Anu Kusik ili Elviru Hromin (prema godini studija koju upisujete).

Studenti koji imaju indeks te upisuju preddiplomsku apsolventuru trebaju poslati indeks preporučenom poštom na adresu: Sveučilište u Zadru, Referada, Ruđera Boškovića 5/1, 23000 Zadar, s naznakom: za Elviru Hromin. Indeks ćemo vam vratiti preporučenom poštom na kućnu adresu.

­Studenti 1. godine diplomskih studija upisuju se online u prvom upisnom roku od 1. do 7. listopada 2020. (više informacija objaviti će se uskoro). Putem Studomata upisuju samo izborne kolegije (obvezni kolegiji već su prikazani na Studomatu). Upis izbornih kolegija putem Studomata počinje 1. listopada i traje do 11. listopada 2020. Studenti koji se ne uspiju upisati u prvom upisnom roku, mogu se upisati online najkasnije do 16. listopada. 2020.

Studenti koji imaju e-indeks (iksicu) te upisuju prvu diplomsku apsolventuru ne upisuju se putem Studomata, već se trebaju javiti Ljerki Morović na gore navedeni e-mail.

Studenti koji imaju indeks te upisuju opet diplomsku apsolventuru trebaju poslati indeks preporučenom poštom na adresu: Sveučilište u Zadru, Referada, Ruđera Boškovića 5/1, 23000 Zadar, s naznakom: za Ljerku Morović. Indeks ćemo Vam vratiti preporučenom poštom na kućnu adresu.

Studenti koji idu na erasmus u zimskom semestru upisuju se online putem Studomata, a kolegije će upisati po povratsku s Erasmusa.

**Svi studenti kojima Studomat ne dozvoljava upis moraju se javiti djelatnicima Referade (prema godini koju upisuju).**

Studenti 1. godine preddiplomskih i diplomskih studija koji imaju promjenu programa već su upisani u ak. god. 2020./2021. te se u Referadu trebaju javiti putem e-maila samo ako nisu položili sve predmete na studiju kojeg zadržavaju (izdati će im se uplatnica za nepoložene ECTS-e). Ako žele upisati predmete iz više godine (parcijalu) za studij kojeg su zadržali, podnose obrazac za parcijalu u odjelnom tajništvu.

Studenti koji upisuju parcijalu na višoj godini također podnose obrazac za parcijalu u odjelnom tajništvu.

Ako ste upisali krivi izborni predmet putem Studomata, možete se javiti tajnici na matičnom Odjelu.

**SVAKI EVENTUALNI POGREŠAN UPIS U AK. GOD. 2020./2021. PUTEM STUDOMATA PONIŠTIT ĆE SE.**

UPIS STRANOG JEZIKA IZ CENTRA ZA STRANE JEZIKE

Studenti koji upišu bilo koji drugi strani jezik osim engleskog moraju nakon upisa putem Studomata doći osobno u Centar za strane jezike potvrditi upis i izabrati grupu u kojoj će pohađati nastavu. Upisi će se održavati u prostorijama Centra za strane jezike od 5. do do 12. listopada 2020. od 8:00 do 16:00 sati (Poluotok, Jurja Bjankinija 2, ured 211 na drugom katu).

Podsjećamo generaciju studenata koja je preddiplomski studij upisala u ak. god. 2013./2014. da im pravo studiranja traje do 30. rujna 2021. godine. Isto vrijedi i za generaciju studenata diplomskih studija koji su se upisali ak. god. 2015./2016.

Molimo da se za sve eventualne poteškoće sa Studomatom javite na *e-mail*: [referada@unizd.hr](mailto:referada@unizd.hr) ili da dođete u Referadu (R. Boškovića 5/1, 1. kat, 4. ured).

*Upute o postupku prijave na kolegije putem Studomata*

* Prije upisa godine na Studomatu obvezno provjerite redove predavanja svog upisanog studija (na mrežnoj stranici matičnog odjela ili ovdje: <https://www.isvu.hr/javno/hr/vu269/nasprog/2019/nasprog.shtml>) i raspored predavanja (<http://www.unizd.hr/akademski-kalendar/raspored-sati>) te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije). Popis bi osim željenih kolegija trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.
* Prijavljujete se na Studomat koristeći AAI@EduHr elektronički identitet.
* Ako nedostaje neki od vaših obveznih osobnih podataka, Studomat će tražiti da ga upišete.
* Odabirete izborne i obvezne kolegije.
* Odabir kolegija mora biti u skladu s pravilima o ECTS bodovnim kvotama navedenima na sučelju Studomata, odnosno u skladu s pravilima koja su navedena na redovima predavanja koji su objavljeni na gore navedenoj mrežnoj stranici ili na mrežnoj stranici matičnog odjela.
* Nakon odabira željenih kolegija provjerite vlastiti izbor i na kraju potvrdite upis kolegija.

#### Važne napomene:

* Nakon odabira i potvrde upisa izbornih kolegija na Studomatu iste više ne možete mijenjati putem Studomata.
* Za promjenu već odabranih i upisanih izbornih kolegija javite se  u tajništvo odjela. Izborne kolegije možete promijeniti samo ako za kolegij nije popunjena upisna kvota.
* Za upis kolegija iz nastavničkih kompetencija iz diferenciranog kurikuluma potrebno je vidjeti koji se kolegiji nude preddiplomskoj odnosno diplomskoj razini, a što je navedeno u redu predavanja koji možete vidjeti ovdje: <http://www.unizd.hr/obrazovanje/uredi-za-studije/ured-za-preddiplomske-i-diplomske-studije>.
* Kolegije iz nastavničkih kompetencija iz jezgrovnog kurikuluma – studenti 1. godine dvopredmetnih diplomskih studija obaju nastavničkih smjerova upisuju prema A1 odnosno A2 studiju (na A1 studij upisuju se predmeti Temeljna znanja o odgoju i obrazovanju i Didaktika, a na A2 studij Psihologija obrazovanja I): <http://www.unizd.hr/obrazovanje/uredi-za-studije/ured-za-preddiplomske-i-diplomske-studije>.
* **Izborni kolegij se neće izvoditi ako ima manje od 10 upisanih studenata. Studenti koji su upisali izborni kolegij koji se ni nakon prvog tjedna ne izvodi trebaju u tajništvu odjela odabrati drugi izborni kolegij u okviru zadane upisne kvote.**